Kvartálne výsledky
Twilio, ktoré oznámilo v máji minulého roka akvizíciu Zipwhip za 850 miliónov dolárov, v stredu vykázalo nárast príjmov, ktorý jednoznačne prekonal prognózy analytikov. Nižšia strata v poslednom štvrťroku 2021 a dobrý výhľad do ďalšieho roka taktiež prekvapili Wall Street. Akcie poprednej cloudovej platformy, ktorá spája firmy so zákazníkmi skrz komunikačné služby ako automatizované SMS, WhatsApp či chatovú podporu stúpli v reakcii o +14,5 %.
Najdôležitejšie čísla
Výnosy: V štvrtom kvartáli roku 2021 Twilio zaznamenalo výnosy vo výške $842,7 mil., čo predstavuje medziročný nárast o +53,7 % a prekonanie analytických predpokladov, ktoré boli na úrovni $773,4 mil. Za celý hospodársky rok tržby stúpli o +61,3 %, z $1,76 mld. na $2,84 mld.
Operatívny zisk / strata: Operatívna strata spoločnosti stúpla oproti rovnakému obdobiu z predchádzajúceho roka z -$185,3 mil. na -$283,6 mil. a operatívna zisková marža sa mierne zlepšila z -33,8 % na -33,6 %. Z hľadiska celého roka operatívna strata stúpla z -$492,9 mil. na -$915,6 mil. a operatívna zisková marža z -28,0% na -32,2 %.
Čistý zisk / strata: Čistý strata sa medziročne zvýšila z -$179,3 mil. na -$291,4 mil., resp. z -$1,13 na -$1,63 na akciu. Upravená strata (non-GAAP) dosiahla hodnotu -$0,20 na akciu, zatiaľ čo analytici z Wall Street predpokladali stratu -$0,21 na akciu. Za celý rok 2021 sa čistá strata zvýšila z -$490,9 mil. na -$949,9 mil., resp. z -$3,35 na $5,45 na akciu.
Cashflow: Operatívny cashflow v roku 2021 klesol z $32,6 mil. na -$58,2 mil. a voľný cashflow z 6,8 mil. na -$104,2 mil., resp. z $0,05 na -$0,60 na akciu.
"Náš štvrtý štvrťrok zavŕšil úžasný rok výsledkov, keď sme za tento rok dosiahli tržby vo výške viac ako 2,8 miliardy dolárov, čo predstavuje medziročný nárast o 61 %," povedal Jeff Lawson, spoluzakladateľ a generálny riaditeľ spoločnosti Twilio. "Kombinácia našej poprednej cloudovej komunikačnej platformy s platformou zákazníckych dát dáva Twiliu jedinečný pohľad na cestu zákazníka a nikdy som nebol tak nadšený z budúcnosti spoločnosti ako dnes."
Najdôležitejšie novinky
Twilio informovalo, že akvizícia spoločnosti Zipwhip zvýšila tržby spoločnosti v 4. kvartáli o 31,8 milióna dolárov a vynímajúc akvizíciu tržby podniku stúpli medziročne o 34 %. Počet zákazníkov vzrástol v porovnaní s minulým rokom z 221 na 256 tisíc. Rok 2021 pritom spoločnosť ukončila s hotovosťou na úrovni 1,48 miliardy dolárov, pričom dlh predstavuje 1,32 miliardy dolárov.
Vedenie firmy taktiež informovalo, že Fortune´s 2021 zaradilo Twilio medzi 100 najlepších spoločností, pre ktoré sa oplatí pracovať. Novinkou je aj služba Twillio Ventures, fond vo výške 50 miliónov dolárov na podporu startupov, ktoré podporujú budúcnosť zapájania zákazníkov.
Manažment zároveň oznámil, že v prvom štvrťroku 2022 očakáva tržby v rozmedzí 855 až 865 miliónov dolárov, čo predstavuje 45 % až 47 % nárast oproti roku 2021. Analytici odhadovali, že výnosy dosiahnu hodnotu 806,4 miliónov dolárov. Upravený čistý zisk (non-GAAP) by mal pritom dosiahnuť -$0,26 až -$0,22 na akciu.
Akcie Twilio
Akcie Twilio za posledných 12 mesiacov stratili až -52,5 %, keď podobne ako ďalšie rastové, technologické spoločnosti sa nevyhli výraznej korekcii. V súčasnosti sa akcie spoločnosti obchodujú za 12,1 násobok tržieb na akciu (P/S).
Ďalšie kvartálne výsledky z tejto sezóny:
Datadog opäť mieri vyššie po výbornom štvrťroku
Akcie Disney stúpajú po prekvapivom prekonaní odhadov
Akcie Snap vystrelili o 45,5 % po prekonaní odhadov a prekvapivom zisku
Akcie Amazonu stúpajú, firma predala podiel v Riviane a zvyšuje cenu služby Prime
Akcie Meta s poriadnou fackou, kvôli problémom stratili 26 %
Akcie AMD stúpajú o 10,6 % po prekonaní odhadov a optimistickom výhľade
Google opäť prevýšil očakávania a chystá stock split 20:1
Apple zaznamenal ďalší rekordný kvartál a naznačil vlastné plány v metaverze
Tesla prekonala odhady, ale sužujú ju problémy s dodávateľskými reťazcami
Wizz Air navýšil stratu a varuje pred posledným kvartálom
Microsoft v Q2 zvýšil príjmy a zisky o pätinu a prvýkrát prekonal hranicu $50 mld.
Akcie Netlifx sa po zverejnení ďalšieho štvrťroku prepadajú o 21,5 % pod úroveň $400
Akcie TSMC stúpajú po ďalšom rekordnom roku
Mnoho ďalších na našom IG & FB